DSB har gjort skaderne op over de tre smadrede toge fra i søndags, og det har været dyrt at fragte Brøndby-fans

FC København og Brøndby spillede i weekenden et festligt derby uden den store ballade.

Hos DSB oplevede man til gengæld store problemer. Man har nu gjort skaderne op, og det har været dyrt at fragte Brøndby-fansene med S-toget.

TV: Brøndby-klistermærker ødelægger S-tog

TV: Brøndby-klistermærker ødelægger S-tog Se også: Derfor smed FCK unge knægte ud af Parken

- Vi satte fire tog ind, og de tre var beskadigede for et beløb på sammenlagt 240.000 kroner, oplyser DSB's presseafdeling til Ekstra Bladet.

Det togsæt, som Ekstra Bladet har video-materiale fra, kostede alene 134.000 kroner i reperationer.

Beløbene dækker reparation, rengøring og afsagn, som DSB kalder det, når deres tog ikke kan køre. Et enkelt af togene er lige på trapperne og klar til at komme på skinner igen, mens de to øvrige tog med skader var tilbage i aktion lidt tidligere på dagen.

Også Halmtorvet på Vesterbro i København var blevet et par klistermærker rigere søndag, efter en Brøndby-march havde været forbi.

Se mere video på localeyes.dk

DSB melder, at rengøringen og fjernelsen af klistermærker har været det mindste problem. Bøllerne har nemlig også smadret loftplader i togene.

- Vi gør alt for, at vi kan finde de ansvarlige, så vi kan få erstatning, men der var sat klistermærker op over overvågningskameraerne, så det kan godt blive svært, lyder det fra DSB.

I forbindelse med forårets kamp mellem FCK og Brøndby måtte DSB reparere skader for omkring en halv million, mens et IC3-tog for seks-syv år siden kostede en million at reparere.

Brøndby-fans tager konsekvensen: Slut med FCK-march

Brøndby-fans tager konsekvensen: Slut med FCK-march Se også: TV afslører: Brøndby-fans hjalp flaskesamler

Brøndby-fans kan også lave gode ting. Se tifoer fra FCK og Brøndby herunder